CELEX: 62011TN0033
Language: bg
Date: 2011-01-24 00:00:00
Title: Дело T-33/11: Жалба, подадена на 24 януари 2011 г. — Peeters Landbouwmachines/СХВП — Fors MW (BIGAB)

12.3.2011   
            
            
               BG
            
            
               Официален вестник на Европейския съюз
            
            
               C 80/24
            
         Жалба, подадена на 24 януари 2011 г. — Peeters Landbouwmachines/СХВП — Fors MW (BIGAB)
   (Дело T-33/11)
   2011/C 80/47
   Език на жалбата: английски
   
      Страни
   
   
      Жалбоподател: Peeters Landbouwmachines BV (Etten-Leur, Нидерландия) (представител: P.N.A.M. Claassen, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: AS Fors MW (Saue, Република Естония)
   
      Искания на жалбоподателя
   
   
               —
            
            
               да се отмени решението на първи апелативен състав на Службата за хармонизация във вътрешния пазар (марки, дизайни и модели) от 4 ноември 2010 г. по преписка R 210/2010-1;
            
         
               —
            
            
               да се нареди на СХВП да обяви за недействителна регистрираната марка на Общността, посочена в искането за обявяване на недействителност, или да се нареди на СХВП да обяви за недействителна регистрираната марка на Общността, посочена искането за обявяване на недействителност, в частта ѝ относно регистрацията в клас 7, и
            
         
               —
            
            
               да се осъди СХВП да заплати съдебните разноски.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: Словната марка „BIGAB“ за стоки от класове 6, 7 и 12 —марка на Общността, регистрирана под № 4363842
   
      Притежател на марката на Общността: Другата страна в производството пред апелативния състав
   
      Страна, която иска обявяване на недействителността на марката на Общността: Peeters Landbouwmachines BV
   
      Право върху марката на страната, която иска обявяване на недействителността: Страната, която иска обявяване на недействителността, основава своето искане на абсолютни и относителни основания за недействителност, предвидени в член 52, параграф 1, буква б) и член 53, параграф 1, буква б) във връзка с член 8, параграф 4 от Регламент (ЕО) № 207/2009 на Съвета
   
      Решение на отдела по заличаването: Отхвърля изцяло искането за обявяване на недействителност на марката
   
      Решение на апелативния състав: Отхвърля жалбата
   
      Изложени правни основания: Жалбоподателят твърди, че апелативният състав е допуснал грешка при преценката на недобросъвестността и не е признал значението на сходството между стоките, обхванати от сравняваните марки